Vakbond ondersoek onderwyser se 'rassistiese uitlating' | Maroela Media
Die Suid-Afrikaanse Demokratiese Onderwysersunie (Sadou) in die Vrystaat het aangekondig hy gaan die beweerde rassistiese opmerkings van 'n onderwyseres van die Winburg Combined School in die Vrystaat laat ondersoek.
Mokholoane Bricks Moloi, Sadou se provinsiale sekretaris, het gesê hulle is teleurgesteld oor die rassistiese aanmerkings wat op 'n WhatsApp-groep vir onderwysers by die skool gemaak is nadat 'n wit kandidaat as skoolhoof aangestel is.
Die opmerking "…is net BAIE bly dis nie die swart adjunk nie, dan het ek dadelik bedank", is glo op dié groep gemaak.
Volgens Moloi kan die betrokke "wit onderwyseres" nie meer vertrou word om haar pligte en verantwoordelikhede as onderwyser uit te voer nie. "Sy verdien nie om in hierdie edele beroep te wees nie," het Moloi in 'n verklaring gesê.
Sadou het ook gevra dat die betrokke onderwyser dadelik geskors word, hangende die uitslag van die ondersoek.
Hy vra ook die Suid-Afrikaanse Raad van Opvoeders (SACE) én die Menseregtekommissie (MRK) om die voorval te ondersoek en die nodige stappe te doen. "Ons skole is veronderstel om sentrums van uitnemendheid en veilige hawens vir ons kinders te wees. Hierdie soort gedrag word nie toegelaat nie," het Moloi gesê.
Hy meen gedrag soos dié berokken die land groot skade. "Ons het 'n lang pad gestap om die nalatenskap van apartheid, wat ons nasie volgens rasse verdeel het, uit te wis."
Volgens Moloi strewe die onderwysersunie as 'n vakbond om rassisme te bekamp deur 'n nie-rassistiese, nie-seksistiese, regverdige en demokratiese onderwysstelsel ten alle tye te bevorder.
Die skool kan nie verdere kommentaar oor die voorval lewer nie en het die saak aan die departement oorgehandig.
Ag nee wat Moloi, jy droom – dit wat ons nasie volgens rasse verdeel 'is alive and well'. Ons sien hoe alles om ons inplof maar mag die olifant in die kamer addresseer oor wie vir die inploffing verantwoordelik is nie.
Sal die mense dan nooit leer om nie hul uitlatings op sosialemedias te plaas nie. As dit nog n kind was dan kon n mens dit verstaan, maar nou is dit n vowasse mens en daarby nog n onderwyser
Maar hulle kan aanmerkings maak teen wit? Asseblief, dis die ras behepte nasie wat ek nog beleef het…
Die perde gaan horings kry as goeie maniere inwerking tree. Gebruik die nodige stappe as afskrik middle.
Dalk moet hul bietjie dieper kyk, dalk is daar rede hoekom sy so se. Oor n paar maande of n tyd kry ons nog n berig oor wat die karakter is, hoe sal ons weet. As ek aan hoof is sou sy beslis ingeroep gewees het en sou ek vra hoekom se jy so As dit net vir kwaadstekery was, sou ek haar laat boet het en as daar moontlik rede is sal ek ondersoek laat instel het. Maar ja reg en geregtigheid het nie meer n plek in ons mensdom se lewens nie.